**Szepesbéla kézműipara**

A város kézműipara és kereskedése ez idő alatt is virágzott, különösen azután, hogy 1607-ben országos vásárok tartására is jogot kapott. Szepesbéla híres volt kézműveseiről; különösen jó minőségű gyolcsot szőttek, amelyet még a Török Birodalomba is szállítottak. A 18-19. században a juhtenyésztés egyik központja a város, amelynek alapját nagy kiterjedésű havasi legelői adták. Szepesbéla legjelentősebb műemléke a Remete Szent Antal-templom. 1264 körül épült gótikus stílusban, kapuzata román kori. Később többször átépítették. A templom szomszédságában áll a reneszánsz harangtorony. A középkorban Szepesbéla sajátosságai közé tartoztak a szorosan egymás mellé épített pajták, amelyek a városfalat helyettesítették.

Forrás: <http://ender.mtak.hu/ender/magyar/olvasman/12/1211.html>

A 18. században a Szepesség egyik kézműves központja volt, híresek voltak szűcsmesterei, cipészei, csizmadiái. 1752-ben már 255 kézműves élt és dolgozott a városban, melyek 1772-ben öt céhbe tömörültek. A település a Tátra juhtenyésztési központja, kiterjedt legelői az állattartáshoz biztosítottak kedvező feltételeket. Az itt gyártott vásznat messze földön értékesítették. 1778-ban szeszgyár kezdte meg működését, híres terméke a bélai borovicska. Ipara már a 18. század végén fejlődésnek indult. Nagyolvasztó és vashámor épült. A 19. század elejére a kézművesség visszaesett, de az ipar tovább fejlődött. Fafeldolgozó üzem, keményítő üzem, majd 1898-ban dohánygyár épült. 1895-ben elkészült a Szepesbélát Popráddal összekötő vasútvonal. Fényes Elek szerint "Béla, Szepesi város, Szepes vármegyében, a Poprád bal partján, Lőcséhez 4, ut. p. Késmárkhoz 1 órányira: 433 kath., 2349 evang. német lakosokkal. Kath. és evang anyatemplom. Vendégfogadó. Fűrész- és lisztmalmok. Határa igen nagy és termékeny, különösen a Kárpáton zsíros legelővel bír, fejérnépe sok lent termeszt, gyolcsot sző, s avval kereskedik; borovicskája talán egész országban legjobb; hetivásárt pénteken tart; s hajdan borral, dohánnyal, vassal nevezetes kereskedést űzött Lengyelországba. A városhoz 300 lépésnyire van egy kénköves ásványvíz és fördő. Alkotó részei: mész, kénkő és vas részecskék. Használ a csúz és köszvény nyavalyában. 1910-ben 2894 lakosából 1258 szlovák, 1247 német és 355 magyar volt. A trianoni békeszerződésig Szepes vármegye Késmárki járásához tartozott. Szeszgyár, dohánygyár, konzervgyár működött a településen.

Forrás: [www.facebook.com/vilagmagyarsaga/photos/szepesbélaa-magyarországtól-elcsatolt-városok-rövid-leírása-hogy-tudjukmi-értéke/449624148](http://www.facebook.com/vilagmagyarsaga/photos/szepesb%C3%A9laa-magyarorsz%C3%A1gt%C3%B3l-elcsatolt-v%C3%A1rosok-r%C3%B6vid-le%C3%ADr%C3%A1sa-hogy-tudjukmi-%C3%A9rt%C3%A9ke/449624148)

A Zsigmond által a 15. század elején a lengyeleknek elzálogosított szepesi városok egyike, mely csak 1772-ben került vissza Magyarországhoz. 1607-ben vásártartási jogot kapott, híresek voltak heti és évenkénti országos vásárai. A 18. században a Szepesség egyik kézműves központja volt, híresek voltak szűcsmesterei, cipészei, csizmadiái. 1752-ben már 255 kézműves élt és dolgozott a városban, melyek 1772-ben öt céhben tömörültek.

A település a Tátra juhtenyésztési központja, kiterjedt legelői az állattartáshoz biztosítottak kedvező feltételeket. Az itt gyártott vásznat messze földön értékesítették. 1778-ban szeszgyár kezdte meg működését, híres terméke a bélai borovicska. Ipara már a 18. század végén fejlődésnek indult. Nagyolvasztó és vashámor épült. A 19. század elejére a kézművesség visszaesett, de az ipar tovább fejlődött. Fafeldolgozó üzem, keményítő üzem, majd 1898-ban dohánygyár épült. 1895-ben elkészült a Szepesbélát Popráddal összekötő vasútvonal.

Forrás: <http://www.kastelyok-utazas.hu/Lap.php?cId=1152>